जानकारी के मुताबिक घटना 29 दिसम्बर 2016 की है। अजय समता में अपने आफिस में बैठा हुआ था। तभी दो अज्ञात लोग बाइक में आते हैं और कुछ देर अजय से बात कर के उस पर पिस्टल से गोली मार कर फरार हो गये। खून से लतपथ अजय को उसके मालिक द्वारा अस्पताल ले जाया गया। जहां पर उसकी मौत हो गई। मामले में पुलिस और क्राइम ब्रांच की टीम के द्वारा 3 आरोपियों की गिरफ्तारी की गई। गिरफ्तार आरोपियों में एक आरोपी जो कि कोलकत्ता से पिस्टल के साथ गिरफ्तार हुआ उसने पुलिस को बताया कि अजय और कोलकत्ता के श्रीराम मील प्राइवेट लिमिटेड के मालिक ओमप्रकाश के बीच लकड़ी का ठेका 1 करोड़ 40 लाख में हुआ था। जिसके लिए दोनों ने प्लांटटेंशन की थी। जिसके बाद लकड़ी के सप्लाई के लिए एक साल का एग्रीमेंट हुआ था। इसी बीच दोनों में किसी बात को लेकर अनबन हो गई, जिसके चलते अजय कुमार ने लकड़ी सफ्लाई करना बंद कर दिया। जिससे ओमप्रकास को 50 से 70 लाख रुपये का नुकसान हो गया। ओमप्रकास इसी बात को लेकर काफ़ी परेशान था। उसने अपना बदला लेने के लिए 2 लाख की सुपारी तीन लोगों को मर्डर के लिये दी थी।